**Zmluva o dodaní tovaru a poskytovaní služieb členovi združenia**

*uzavretá v zmysle ustanovenia § 269 ods. 2 zákona č. 513/1991 Zb. Obchodný zákonník medzi:*

Dodávateľ: **Združenie obcí Bioenergia Bystricko**

Sídlo: Tajov 79, 976 34 Tajov

IČO: 37 996 380

DIČ: 202 197 19 08

Registrový úrad: Okresný úrad Banská Bystrica

Dátum vzniku: 07.03.2005

Zastúpený: Ing. Peter Lakomčík, štatutárny zástupca

Bankové spojenie: Prima banka Slovensko a.s.

**IBAN: SK18 5600 0000 0013 0363 3010**

(ďalej aj ako „dodávateľ“)

Odberateľ: **Obec Riečka**

Sídlo: Riečka 125, 974 01 Banská Bystrica

IČO: 00 313 785

DIČ: 2021115910

Zastúpený: Ing. Marián Spišiak, starosta

(ďalej aj ako „odberateľ“)

**I.**

**Úvodné ustanovenia**

1. Združenie obcí Bioenergia Bystricko je združenie obcí zriadené v súlade s ustanovením § 20b a nasl. zákona č. 369/1990 Zb. o obecnom zriadení v znení neskorších predpisov, ktorého cieľom je zabezpečovať pre svojich jednotlivých členov plnenia súvisiace so zabezpečením vykurovania v kotolniach vlastnených jednotlivými členmi združenia obcí.
2. Touto zmluvou sa dodávateľ zaväzuje dodať odberateľovi služby a plnenia presne špecifikované v článku II bod 2 tejto zmluvy.

**II.**

**Predmet zmluvy**

1. Predmetom tejto zmluvy je záväzok dodávateľa za podmienok dohodnutých v tejto zmluve dodať odberateľovi objednané plnenia a dohodnuté služby presne špecifikované v bode 2 tohto článku zmluvy nižšie a tomu zodpovedajúci záväzok odberateľa prevziať dodaný tovar alebo služby a zaplatiť dodávateľovi dohodnutú odplatu.
2. Dodávateľ je povinný pre odberateľa vykonávať nasledovné činnosti:
3. výroba a skladovanie drevnej štiepky,
4. zabezpečovanie dodávok drevnej štiepky podľa objednávok odberateľa,
5. zabezpečovanie služieb kuričov v kotolni prevádzkovanej odberateľom,
6. zabezpečovanie revízií, opráv a servisu kotolní a iného majetku odberateľa, ktorý akokoľvek súvisí s vykurovaním a je využívaný na tento účel,
7. zabezpečovanie revízií, opráv a servisu majetku dodávateľa, ktorým zabezpečuje odberateľovi horeuvedené činnosti
8. Dodávateľ sa zaväzuje zabezpečovať plnenia podľa bodu 2 písmeno a) a b) tohto článku zmluvy na základe predchádzajúcich výslovných objednávok odberateľa v množstvách a kvalite určených odberateľom.
9. Dodávateľ sa zaväzuje poskytovať odberateľovi plnenia podľa bodu 2 písmeno c), d) a e) tohto článku zmluvy bez potreby predchádzajúcich objednávok zo strany odberateľa. Dodávateľ zodpovedá odberateľovi za to, že všetky tieto plnenia bude poskytovať odberateľovi riadne a včas. Dodávateľ zodpovedá odberateľovi za škodu, ktorá mu bude prípadne spôsobená porušením tejto jeho povinnosti.

**III.**

**Miesto a čas dodania**

1. Dodávateľ a odberateľ sa vzájomne dohodli, že dodávateľ zabezpečí dodanie plnení podľa článku 2 bod 2 písmeno b) a c) tejto zmluvy do miesta dodania, ktorým je **sklad drevnej štiepky na adrese Tajov PD a kotolňa na adrese Materská škola, Riečka .**
2. Jednotlivé čiastkové dodávky predmetu zmluvy zabezpečované dodávateľom v rámci príslušného kalendárneho roka sa uskutočnia na základe predchádzajúcej dohody s odberateľom. Obsahom dohody medzi dodávateľom a odberateľom podľa predchádzajúcej vety bude najmä množstvo a termín čiastkovej dodávky dohodnutého plnenia. Potvrdením o vykonanej čiastkovej dodávke dohodnutého plnenia bude **dodací list**, ktorý dodávateľ vystaví odberateľovi bez zbytočného odkladu po zrealizovaní každej čiastkovej dodávky dohodnutého plnenia. V dodacom liste bude presne špecifikovaný druh dodaného plnenia (napr. množstvo dodanej štiepky, počet odpracovaných hodín kuriča, zabezpečené revízie a pod.) a čas jeho dodania.

**IV.**

**Cena a platobné podmienky**

1. Zmluvné strany sa výslovne dohodli na tom, že konečná kúpna cena za dodanú drevnú štiepku bude zmluvnými stranami určená dodatočne vždy najneskôr v lehote 30 dní od konca príslušného kalendárneho roka.
2. Odberateľ bude platiť dodávateľovi každý kalendárny mesiac zálohové platby na základe rozpisu zálohových platieb, ktorý tvorí neoddeliteľnú **Prílohu č.** 1 tejto zmluvy a to aj v prípade, ak s ňou nebude fyzicky spojená.
3. Dodávateľ bude odberateľovi fakturovať dodanú drevnú štiepku a služby poskytnuté na základe tejto zmluvy za prvý polrok príslušného kalendárneho roka vždy najneskôr do 15.07. príslušného kalendárneho roka a za druhý polrok príslušného kalendárneho roka vždy najneskôr do 15.01. nasledujúceho kalendárneho roka.
4. Zmluvné strany sa výslovne dohodli na tom, že za plnenia podľa článku II bod 2 písmeno a) až e) tejto zmluvy bude dodávateľ fakturovať odmenu vo výške preukázateľných nákladov, ktoré vynaložil na splnenie týchto svojich povinností.
5. Odberateľ je povinný platiť dodávateľovi dohodnuté zálohové platby a rovnako tak aj sumu určenú faktúrami vystavenými v súlade s bodom 3 tohto článku zmluvy.
6. Zmluvné strany podpisom tejto zmluvy výslovne prehlasujú a potvrdzujú, že súhlasia s takto určeným spôsobom platenia odmeny dodávateľovi a tento v celom rozsahu akceptujú.

**V.**

**Práva a povinnosti zmluvných strán**

1. Dodávateľ je povinný dodať predmet plnenia odberateľovi riadne a včas, na dohodnutom mieste a v dohodnutej lehote dodania, v množstve a akosti určenej zmluvou a jej jednotlivými dodatkami.
2. Odberateľ je povinný zaplatiť za predmet plnenia dohodnutú cenu a prevziať predmet plnenia dodaný v súlade s touto zmluvou.
3. Odberateľ je povinný poskytnúť dodávateľovi potrebnú súčinnosť a uskutočniť úkony, ktoré sú potrebné podľa zmluvy a príslušných ustanovení Obchodného zákonníka na to, aby dodávateľ mohol dodať predmet dohodnutý v predmete zmluvy.
4. Nebezpečenstvo škody na predmete plnenia prechádza na odberateľa v čase faktického prevzatia predmetu plnenia.

**VI.**

**Doba platnosti**

1. Zmluva sa uzatvára na dobu neurčitú s platnosťou a účinnosťou odo dňa podpisu tejto zmluvy oboma zmluvnými stranami.
2. Zmluvu možno ukončiť ktorýmkoľvek z nasledovných spôsobov:
3. písomnou dohodou zmluvných strán ku dňu uvedenému v dohode,
4. písomnou výpoveďou dodávateľa, pričom dodávateľ je oprávnený vypovedať túto zmluvu aj bez uvedenia dôvodu,
5. písomnou výpoveďou odberateľa, pričom odberateľ je oprávnený vypovedať túto zmluvu aj bez uvedenia dôvodu.
6. Výpoveď musí mať písomnú formu a musí byť doručená druhej zmluvnej strane. Výpoveď zmluvy je účinná k poslednému dňu kalendárneho roka, v ktorom bola výpoveď doručená druhej zmluvnej strane. Výpovedná lehota je šesť mesiacov a začína plynúť v prvý deň mesiaca nasledujúceho po mesiaci, v ktorom bola výpoveď doručená adresátovi.

**VII.**

**Záverečné ustanovenia**

1. Zmluva pozostáva zo štyroch strán a je vypracovaná v dvoch vyhotoveniach. Každá zo zmluvných strán obdrží po jej podpísaní po jednom rovnopise.
2. Zmluvu je možné meniť alebo dopĺňať iba formou písomných očíslovaných dodatkov podpísaných oboma zmluvnými stranami.
3. Písomné doklady si budú zmluvné strany doručovať na adresy uvedené v záhlaví zmluvy ako doporučené zásielky určené do vlastných rúk. Zásielka sa pre účely tejto zmluvy považuje za doručenú uplynutím 10 dní odo dňa nasledujúceho po dni, v ktorom bola zásielka odovzdaná na doručovanie na pošte a to i v prípade, ak si zásielku adresát z akéhokoľvek dôvodu nepreberie.
4. Právne vzťahy účastníkov zmluvy výslovne neupravené obsahom zmluvy sa riadia príslušnými ustanoveniami zákona č. 513/1991 Zb. Obchodného zákonníka a podporne aj ustanoveniami zákona č. 40/1964 Zb. Občianskeho zákonníka, prípadne inými súvisiacimi všeobecne záväznými právnymi predpismi.
5. Zmluvné strany prehlasujú, že túto zmluvu uzatvárajú na základe ich slobodnej a vážnej vôle, nie v tiesni, ani za nápadne nevýhodných podmienok, že si zmluvu prečítali, s jej obsahom bez výhrad súhlasia, na znak čoho ju vlastnoručne podpisujú.

V Tajove, dňa 31.5. 2019 V Riečke dňa 31.5. 2019

Dodávateľ Odberateľ

................................................................. ............................................................

**Združenie obcí Bioenergia Bystricko**  **Obec Riečka**

*Ing. Peter Lakomčík, štatutárny zástupca Ing. Marián Spišiak, starosta*